दुनिया के सबसे बड़े हंट्समैन मकड़े को ले जाता दिखा ततैया, Photo हुई वायरल  
सोशल मीडिया पर ये तस्वीर वायरल हो रही है
तस्वीर में स्पाइडर वास्प, हंट्समैन स्पाइडर को ले जा रहा है
अब तक 39000 बार पसंद किया गया है इस तस्वीर को
सोशल मीडिया पर एक डरावनी तस्वीर वायरल हो रही है. तस्वीर मेंं स्पाइडर वास्प (Spider Wasp) एक हंट्समैन स्पाइडर (Huntsman Spider) को ले जाते हुए है दिख रहा है. बता दें कि ये तस्वीर ऑस्ट्रेलिया (Australia) की है. दो दिन पहले ये तस्वीर शेयर किया गया था जिसे अब तक 39 हजार बार लाइक किया गया. तस्वीर में देखा जा सकता है कि वास्प अपनी पीठ पर स्पाइडर को ले जा रहा है. बता दें कि टेरेनटुला हॉक वास्प (Tarantula Hawk Wasps) अपने शिकार को घोंसले तक ले जाने से पहले डंक मार कर पैरालाइज कर देते हैं.
यह भी पढ़ें-गिलहरी ने मचाया घर में आतंक, पकड़ा तो काट लिया हाथ, डरकर भाग पड़ी पत्नी, देखें Viral Video
बीबीसी के मुताबिक वास्प; मकड़ी के शरीर का इस्तेमाल अंडे देने के लिए करते हैं. दुनिया के सभी मकड़ों में हंटसमैन सबसे बड़े मकड़े होते हैं. रेडइट ने इस तस्वीर को शेयर किया है. सिडनी में ली गई इस तस्वीर को शेयर करते हुए लिखा गया है, "हंटसमैन स्पाइडर को ले जाते हुए टेरेनटुला हॉक वास्प." बता दें कि इस तस्वीर को जब से शेयर किया गया है तब से इस पर 36 हजार कमेंट किए गए हैं. 
यह भी पढ़ें- शेरनी अपने बच्चों के साथ पार कर रही थी मगरमच्छ से भरी नदी, जैसे ही डूबा बच्चा तो मां ने किया ऐसा... देखें VIDEO
इस तस्वीर पर लोगों ने कमेंट करते हुए लिखा, "प्लीज इसको डिलीट कर दीजिए".  एक ने लिखा,"मैं ऑस्ट्रेलिया में और नहीं रहना चाहता. मैं पोलैंड जा रहा हूं जहां मैं बाकी उम्र बकरी बनकर रहूंगा." एक यूजर ने लिखा,"आपका देश मॉन्सटरों से भरा हुआ है."